CELEX: 62010CJ0375
Language: sk
Date: 2011-03-24
Title: Rozsudok Súdneho dvora (piata komora) z 24. marca 2011. # Európska komisia proti Španielskemu kráľovstvu. # Nesplnenie povinnosti členským štátom - Smernica 2007/36/ES - Výkon určitých práv akcionárov spoločností registrovaných na regulovanom trhu - Neprebratie v stanovenej lehote. # Vec C-375/10.

Rozsudok Súdneho dvora (piata komora) z 24. marca 2011 – Komisia/Španielsko
      (vec C‑375/10)
      „Nesplnenie povinnosti členským štátom – Smernica 2007/36/ES – Výkon určitých práv akcionárov spoločností registrovaných na regulovanom trhu – Neprebratie v stanovenej lehote“
      1.                     Konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh
            založený – Jednoznačná formulácia návrhov žalobcu [Rokovací poriadok Súdneho dvora, článok 38 ods. 1 písm. c)] (pozri body
            10, 11)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (pozri bod 20)
      3.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 258 ZFEÚ) (pozri bod 21)
      Predmet
      
         
               Nesplnenie povinnosti členským štátom – Neprijatie ustanovení potrebných na dosiahnutie súladu so smernicou Európskeho parlamentu
                  a Rady 2007/36/ES z 11. júla 2007 o výkone určitých práv akcionárov spoločností registrovaných na regulovanom trhu (Ú. v. EÚ
                  L 184, s. 17) v stanovenej lehote
               
            Výrok
      
         
                  1.
               
               
                  
               
               
                  	Španielske kráľovstvo si tým, že v stanovenej lehote neprijalo všetky zákony, iné právne predpisy a správne opatrenia potrebné
                     na dosiahnutie súladu so smernicou Európskeho parlamentu a Rady 2007/36/ES z 11. júla 2007 o výkone určitých práv akcionárov
                     spoločností registrovaných na regulovanom trhu, nesplnilo povinnosti, ktoré mu vyplývajú z článku 15 uvedenej smernice.
                  
               
            
         
                  2.
               
               
                  
               
               
                  	Španielske kráľovstvo je povinné nahradiť trovy konania.